'''Rune Glifberg''' (født [[7. oktober]] [[1974]] i [[København]]) er en [[professionel]] [[skateboarder]], som har boet næsten 20 år i [[Californien]], men i dag er bosiddende i [[København]]. Glifberg startede med at skate, da han var 11 år, efter at en ven havde taget et skateboard med hjem fra [[USA]]. Rune Glifberg var meget betaget af [[Danmark]]s første professionelle skater, [[Nicky Dean Guerrero]], og bestemte sig for at blive lige så god som sit forbillede. I [[1990]] deltog Glifberg i konkurrencen [[Scandinavia Open]] i [[Forum]] i København, hvor han blev opdaget af [[Jeremy Fox]], der tilbød ham at blive sponsoreret af [[Deathbox]], som han efter et par år begyndte at køre for som fuldtidsprofessionel. Da [[Deathbox]] i [[1994]] skiftede navn til [[Flip Skateboards]] og flyttede til [[Californien]], flyttede Glifberg året efter med sammen med teamet, der på daværende tidspunkt bestod af: [[Geoff Rowley]], [[Tom Penny]] og [[Andy Scott]]. I [[USA]] skatede Glifberg bl.a. med skateboardlegenden [[Tony Hawk]] og blev hurtigt sponsoreret af store mærker som fx [[Etnies]] og [[Volcom]].<ref>Edelbo, Henrik & Hansen, Rasmus Folehave: ''Dansk skateboarding'', Nordstrøms Forlag (2014). s. 128-131</ref> I [[1996]] vandt Rune Glifberg en af de mest anerkendte skateboardkonkurrencer nemlig [[Slam City Jam]]. Med topresultater i de største konkurrencer blev han kendt og anerkendt over hele verden som en af de bedste skatere på rampe. På trods af at Rune Glifberg gennem en årrække har tilhørt den absolutte verdenselite, så har interessen fra danske medier været forholdsvis begrænset i forhold til den opmærksomhed, som han har fået i USA.<ref>[http://www.b.dk/livsstil/fra-roedovre-til-verdensstjerne Fra Rødovre til verdensstjerne] på b.dk</ref> Glifberg er kendt for sin meget afslappede skatestil og for sin imødekommende personlighed, og hans store smil har været medvirkende til at gøre ham til et oplagt stilikon.<ref>[http://www.euroman.dk/mode/rune-glifberg-er-ny-frontfigur-for-matinique/ Rune Glifberg er ny frontfigur for Martinique] på euroman.dk</ref>
Levende_personer Sport